**Christian August Monsen** (født 27. oktober 1907 i Tønsberg, død 31. desember 1995 samme sted) var en norsk offiser i Sjøforsvaret og forretningsmann. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Bakgrunn
--------

Monsen vokste opp i en rederfamilie i Tønsberg. I 1925 begynte han på Sjøkrigsskolen, og ble i 1928 ble han vernepliktig offiser. Han gikk inn i forsikringsbransjen, der han fra 1932 var sekretær i A/S Norske Assuranceunion og fra 1938 avdelingssjef. I årene 1937 til 1938 studerte han reassuranse i firmaer i Frankrike.

Andre verdenskrig
-----------------

Monsen ble i 1939 innkalt til tjeneste i Sjøforsvaret og ble satt inn i nøytralitetsvernet. Da den tyske invasjonen kom 9. april 1940, var Monsen skipssjef på mineleggeren «Nor».

Under krigen var han sjef for en eskortegruppe i Canada og deltok i eskortetjeneste for atlanterhavskonvoier. Monsen var skipssjef på korvetten «Potentilla» og gruppesjef for tre andre norske korvetter. I eskortetjeneste ledet Monsen sine skip i kamp mot tyske ubåter og senket flere av dem. Monsen var også skipssjef på jageren «Lincoln» og var sjef for 54. MTB-flotilje. Han var også stasjonert på Shetland, der han hadde ledende stillinger i marinens avdeling. Han var både stabssjef, sjef for operasjonsavdelingen og sjef for marinens shetlandsavdeling.

Etter krigen
------------

Etter krigen tjenestegjorde Monsen blant annet i Sjøforsvarets overkommando og som sjef for Sjøforsvarets Skipstilsyn. Monsen var sjef på Kongeskipet «Norge» fra 1947 til 1948, da han ble sjef på jageren KNM «Bergen» og senere også på KNM «Trondheim».

Monsen søkte i 1949 avskjed fra Sjøforsvaret. Han hadde da kommandørkapteins grad. I det sivile arbeidet han blant annet i Anders Jahres rederi. Monsen var fra 1955 rederisjef og senere direktør i selskapet til 1976. han var deretter direktør i Aall & Co. Norge.

Utmerkelser
-----------

Monsen mottok Krigskorset med sverd, Norges høyeste utmerkelse  Foto: KEN 
I november 1942 ble kapteinløytnant Monsen tildelt Krigskorset med sverd for «på en særdeles fremragende måte» for å ha ført «Potentilla» og tre andre norske korvetter i kamp mot tyske ubåter i Atlanterhavet i august 1942. Han ble også dekorert med St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble Monsen hedret med Distinguished Service Cross, 1939–1945 Star og Atlantic Star. Han ble også utnevnt til Order of the British Empire og var kommandør av Dannebrogordenen.

Referanser
----------

1. 1 2   Slekt og Datas Gravminnebase, «Minneside basert på bilder og gravminnedata for Christian August Monsen, (27.oktober 1907 - 31.desember 1996).», besøkt 17. august 2021[Hentet fra Wikidata]
2. ↑   arkiveringsdato 14. august 2020, arkiv-URL web.archive.org, www.digitalarkivet.no[Hentet fra Wikidata]
3. 1 2 3 4 5 6   Aftenposten, Hans Kristian Svensholt, side(r) 8, type referanse nekrolog, utgitt 8. januar 1996[Hentet fra Wikidata]
4. ↑  «Christian August Monsen - Døde 1951 - 2014 - Digitalarkivet». *www.digitalarkivet.no* **(norsk)**. Besøkt 6. juni 2020.
5. 1 2 3 4 5 6 7 8 9  Nekrolog i *Aftenposten*, 8. januar 1996, s. 8.
6. ↑  *Hvem er Hvem? 1984*, Oslo: Kunnskapsforlaget, 1984, s. 370.
7. ↑  Erik Gjems-Onstad (red.): *Krigskorset og St. Olavsmedaljen med ekegren*. Oslo: Grøndahl Dreyer, 1995, s. 79–85.
8. ↑  *Krigskorset og St. Olavsmedaljen med ekegren*. Oslo: Grøndahl Dreyer. 1995. s. 198. ISBN 8250421906.
9. ↑  Bjørn Steenstrup: *Hvem er Hvem? 1979*, Oslo: Kunnskapsforlaget, 1979, s. 351.

|  |  |
| --- | --- |
| Oppslagsverk/autoritetsdata | Historisk befolkningsregister **·** Krigsseilerregisteret
 |

Portal: Andre verdenskrig